stanford-oval/wikipedia huggingface dataset:
בעלת החלומות

| --- | --- |

כותרת הפתיחה
 סוגה:  סדרת דרמה, טלנובלה 
 יוצרים:  שירה אלון
 כותבים:  מיתר פרהט שירה אלון
 בימוי:  אריאל בנבג'י, שי בן עטר, רני סער 
 שחקנים:  דניאל ליטמן  מור סרוסי  בר ברימר  ליאנה עיון  עומר חזן  אימרי ביטון  מורן ארביב גנס  גל מלכה  אנחל בונני  זאק פקיאל  מאי מיכאלי  רובי פורת-שובל  רוני מרון קליין  יואב לוי  אודיה רש  צופית גרנט  אליאנה תדהר  רועי רביב  שושה גורן  חנן סביון  יורם טולדנו  עומר נודלמן  משה אשכנזי  אייל שיקרצי 
 ארץ מקור:  ישראל ישראל
 שפות:  עברית 
 מספר עונות:  2 
 מספר פרקים:  105 
 הפקה
 מפיק:  משה פארן
 מפיקים בפועל:  זוהר חנוני
 חברת הפקה:  סלוצקי אפיקי תקשורת
 הפצה:  HOT
 עורכים:  מיכל פארן ירון ארזי איתן בראון רינת מרון קליין
 צלמים:  בנימין חירם
 בעלי תפקידים נוספים:  ליהוק: מורן מרציאנו מקליט: רן צרויה
 מוזיקה:  דולי ופן
 אורך פרק:  22–28 דקות
 שידור
 רשת שידור:  HOT בידור ישראלי 
 תקופת שידור מקורית:  20 ביולי 2021 – הווה 
 קישורים חיצוניים
 דף התוכנית ב-IMDb
 
בעלת החלומות היא טלנובלה ישראלית מסוגת דרמה רומנטית, שנוצרה על ידי היוצרת שירה אלון עבור חברת הכבלים "HOT".
הסדרה עלתה לשידור ב-20 ביולי 2021. שיר הנושא של הסדרה עלה ליוטיוב ב-14 ביולי 2021, בביצועה של זהבה בן.
ב-24 בנובמבר 2021, פורסם כי הסדרה חודשה לעונה שנייה, שעלתה לשידור ב-2 ביולי 2023.
תקציר העלילה > עונה 1

נור, צעירה חסרת כל וחסרת משפחה, נשלחת להתחזות לפותרת חלומות על מנת להונות איש עסקים אמיד בעל אימפריית מלונות יוקרה שחלם חלום ומפחד מהמשמעויות שלו. לאחר שהיא נפגשת עם יורש החברה, יהודה ורבורג, ניצת ביניהם רומן ונור מגלה בעזרתו שיש לה יכולת אמיתית לפתור חלומות; אך יכולת זו מובילה לגילוי סוד טרגי מהעבר שמצית מלחמת אחים שמאיימת על עתיד האימפריה, המשפחה וחייהם של הזוג.
תקציר העלילה > עונה 2

שנה לאחר טרגדיה שפקדה אותם בעת חתונתם של רוז ויהודה, חלום חדש מזהיר את משפחות רומנו-ורבורג שאם הם לא ימכרו את אימפריית המלונות המשפחתית – מי שעומד בראש האימפריה ימות – אך רגע לפני חתימת העסקה, מתגלה כי הקונה המסתורי הוא שלומי עבודי, אביהם הביולוגי של שני ויהודה, שלו מניעים מפוקפקים המובילים את שאר בני המשפחה להטיל ספק אם בא להצילם או לנקום בהם.
צוות השחקנים והדמויות > משפחת רומנו

אודיה רש – נור / רוז רומנו (עונה 1), נערה המתגוררת אצל אבי, שנשלחת בשמו להתחזות לפותרת חלומות במטרה להונות את אחיו, מאיר רומנו, בעל אימפריית מלונות יוקרה, אך מגלה שהיא אכן יודעת לפתור חלומות, ובמקום זאת מתאהבת בבנו החורג של מאיר, יהודה, ואף מגלה כי היא רוז, בתו הנעדרת של מאיר. שעל שמה קרויה אימפריית המלונות של המשפחה.
דניאל ליטמן – יהודה "יודי" ורבורג, אחיה הקטן של שני ואחיה למחצה של גל; שמתאהב בנור. יורשה הטבעי של אימפריית מלונות היוקרה, שמסרב לקחת על עצמו את ניהול האימפריה בעקבות ייסורי מצפון על הטרגדיה המשפחתית.
אליאנה תדהר – שני ורבורג, אחותו הגדולה של יהודה ואחותה למחצה של גל, שמעוניינת לרשת את האימפריה של אביה החורג, מאיר, במקום יהודה. בהמשך נחשף שיחסיהם של יהודה ונור מאיימים על סוד אפל שהיא מסתירה.
שושה גורן – אביבה רומנו, אמם של מאיר, נעמי ואבי; סבתם של רוז, גל, ליה ודידי, וסבתם החורגת של יהודה ושני; וחמותם של נירה וקובי; שלא בוחלת באמצעים במטרה לשמור על שלמות המשפחה.
צופית גרנט – נירה ורבורג-רומנו, אמם של שני, יהודה וגל, ואשתו של המיליארדר ומנהל אימפריית המלונות, מאיר רומנו, שאהבתה חסרת הגבולות לילדיה גורמת לה להסתיר סוד נורא מהעבר.
יורם טולדנו – מאיר רומנו (עונה 1; אורח בעונה 2), מיליארדר ובעל אימפריית מלונות יוקרה משגשגת, שחולה בסרטן סופני. לקראת מותו, מאיר נרדף על ידי חלום מסתורי שמעיר בו תקווה לגלות לפני מותו מה עלה בגורלה של בתו, רוז, שנעלמה לפני 18 שנה במדבר ועל שמה קרויה אימפריית מלונות היוקרה שלו.
יעל בר זוהר – נעמי וולפסון, אחותם הצעירה והחוזרת בתשובה של מאיר ואבי רומנו ואמם של ליה ודידי, שהתרחקה מהמשפחה בעקבות השחיתות ותאוות הבצע שנלוותה להתעשרותם.
חנן סביון – אבי רומנו, אחיו הקטן של מאיר ואחיה של נעמי שפרש מהציוויליזציה וגלה למדבר סיני עקב סכסוכו עם מאיר, שם הוא חי במתחם חושות עם צעירים אבודים שרואים בו דמות אב. כשמגיעה לאבי הזדמנות לנקום במאיר, הוא שולח את נור להתחזות לפותרת חלומות על מנת להונות את אחיו ולגרום לו להוריש לו את אימפריית מלונות היוקרה.
משה אשכנזי – יצחק "צחי" טולדנו (עונה 1), בעלה לשעבר של שני ועורך דינה של אימפריית המלונות שבבעלות משפחתה, שנישואיו לשני מתערערים בעקבות סודות שהוא חושף עליה.
עומר נודלמן – גל רומנו, בתם המשותפת של מאיר ונירה ואחותם למחצה של יהודה, שני ורוז, שחיה בתחושה תמידית של תחרות עם רוז ונאבקת באחריותה כ"דבק" שאמור ללכד את כל המשפחה.
יואב לוי - קובי וולפסון, בעלה של נעמי, אביהם של ליה ודידי.
רועי רביב – עידו "דידי" וולפסון, בנם של נעמי וקובי ואחיה של ליה, שיצא מהארון כהומוסקסואל, למורת רוחה של המשפחה.
רוני מרון-קליין – ליה וולפסון, בתם של נעמי וקובי ואחותו של דידי. חב"דניקית שחוזרת לארץ עבור השבעה של מאיר לאחר ששהתה שנים ארוכות באולפנה בארצות הברית. מחזיקה בדעות קיצוניות לגבי צניעות נשים ויראת השם.
צוות השחקנים והדמויות > דמויות נוספות

אימרי ביטון – לירן זלמוביץ', בן זוגה של נור, שברח בגיל צעיר עם אחיו, כפיר, ממשפחות אומנה ומצא בית אצל אבי בסיני.
עומר חזן – כפיר זלמוביץ', אחיו הקטן של לירן, שמעריץ אותו ושואף ללכת בדרכו, שגלה איתו לסיני לאחר שברחו ממשפחת האומנה בה שהו.
ליאנה עיון – ליקי (עונה 1), נערת רחוב אבודה שיצאה בשאלה, שמתגלגלת לסיני ומגיעה למתחם של אבי אחרי שהיא בורחת משבט בדואים שהחזיקו בה.
מור סרוסי – שירלי ברוך, אחותו התאומה של ליאור ובתה של מלכית. בחורה חריפה ומבריקה, מלאת שמחת חיים וחדת לשון, שחולמת להיות עורכת דין לענייני משפחה, אך התאהבותה האסורה בצחי מכניסה אותה לצרות ולתככים.
בר ברימר – ליאור ברוך, אחיה התאום והביסקסואל של שירלי ובנה של מלכית, שעובד בעבודה אפרורית כמתכנת ביום, ובלילה כסוחר סמים שמנהל קזינו לא חוקי באינטרנט.
מורן ארביב גנס – מלכית ברוך (עונה 1), מנהלת משק בית רומנו ואמם של ליאור ושירלי.
אנחל בונני – שלומי עבודי (עונה 2), איש עסקים ממולח ומנכ"ל חברת "קארים קרוז", שעבד בעברו באימפריית המלונות של רומנו ובהמשך מתגלה כאביהם של שני ויהודה.
גל מלכה – עדן עבודי (עונה 2), אשתו של שלומי.
מאי מיכאלי – אלכס קארים (עונה 2), בתה של מישל ועורכת דין המנהלת רומן עם שלומי.
זאק פקיאל – אדם קארים (עונה 2), בנה של מישל ואחיה של אלכס, המעוניין להימלט מציפורניה של משפחתו.
רובי פורת-שובל – מישל קארים (עונה 2), אמם של אלכס ואדם ובעליה של חברת "קארים קרוז".
אייל שיקרצי – דוד (עונה 2), נוכל המתחזה לחרדי במטרה להשתדך לליה ולנצל את כספי משפחת רומנו.
הפקה > ליהוק

ב-16 באוגוסט 2020, דווח על ליהוקו של עומר חזן. ב-20 באוגוסט 2020, דווח שדניאל ליטמן לוהק לצוות השחקנים של הסדרה. ב-30 בנובמבר 2020, דווח על ליהוקם של משה אשכנזי ועומר נודלמן. ב-2 בדצמבר 2020, דווח שהשחקנית הישראלית אודיה רש שהתפרסמה בהוליווד, לוהקה לגילום דמותה של נור; הדמות הראשית של הסדרה. ב-8 בדצמבר 2020, דווח על ליהוקו של אימרי ביטון לצוות השחקנים של הסדרה. ב-17 בדצמבר 2020, דווח על ליהוקה של ליאנה עיון. ב-8 בפברואר 2021, דווח על ליהוקה של צופית גרנט לסדרה; ליהוק שמסמן את שובה לעולם הטלנובלות הישראלי לאחר שפרשה ממנו. ב-17 בפברואר 2021, דווח על ליהוקה של מור סרוסי. יום לאחר מכן, נחשף שאליאנה תדהר תצטרף לצוות השחקנים של הסדרה.
בנוסף, רועי רביב, בר ברימר, רוני מרון-קליין, חנן סביון, יעל בר זוהר ושושה גורן לוהקו לצוות השחקנים של הסדרה.
בינואר 2022, הודיעה אודיה רש על עזיבתה את הסדרה, על אף הצלחתה וחידושה לעונה נוספת, וזאת בשל שאיפתה להמשיך בקריירה שלה בהוליווד. בפברואר 2023 דווח כי השחקנים אנחל בונני, גל מלכה ומאי מיכאלי לוהקו לעונה השנייה.
הפקה > צילומים

צילומי העונה הראשונה החלו ב-4 אפריל 2021, והסתיימו ב-8 ביוני 2021.[דרוש מקור]
צילומי העונה השנייה החלו בספטמבר 2022 והסתיימו באפריל 2023.
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | סדרת הדרמה של השנה | בעלת החלומות | מועמדות |
הערות שוליים

↑  הוט בידור, הצצה ראשונה לבעלת החלומות, באתר פייסבוק, ‏16 ביוני 2021
↑   זהבה בן - בעלת החלומות, סרטון  באתר יוטיוב (אורך: 2:39)
↑  קשת ברגסון, ‏בשורה משמחת למעריצי הסדרה 'בעלת החלומות', באתר "סרוגים", 24 בנובמבר 2021
↑  משה אבוטבול, פרסום ראשון: עומר חזן יככב בדרמה חדשה של HOT‏, באתר פרוגי, ‏16 באוגוסט 2020(הקישור אינו פעיל, 26.9.2021)
↑  וואלה! סלבס‏, דניאל ליטמן הולך לכבוש לכם את הלב, באתר וואלה, 20 באוגוסט 2020
↑  וואלה! סלבס‏, משה אשכנזי ועומר נודלמן ראש בראש, באתר וואלה, 30 בנובמבר 2020
↑  וואלה! סלבס‏, הכוכבת ההוליוודית שתככב בסדרה ישראלית, באתר וואלה, 2 בדצמבר 2020
↑  רן בוקר, כוכב "שעת נעילה" ישחק בטלנובלה חדשה, באתר ynet, 8 בדצמבר 2020
↑  משה אבוטבול, ליאנה עיון תככב בדרמה עם עומר חזן, באתר פרוגי, ‏17 בדצמבר 2020(הקישור אינו פעיל, 26.9.2021)
↑  וואלה! סלבס‏, צופית גרנט חוזרת לעולם הטלנובלות, באתר וואלה, 8 בפברואר 2021
↑  משה אבוטבול, הכל משמיים: מור סרוסי וליאנה עיון שוב יככבו יחד על המסך, באתר פרוגי, ‏17 בפברואר 2021(הקישור אינו פעיל, 26.9.2021)
↑  משה אבוטבול, מנוסה בחלומות: אליאנה תדהר תככב בטלנובלה חדשה, באתר פרוגי, ‏18 בפברואר 2021(הקישור אינו פעיל, 26.9.2021)
↑   בעלת החלומות - הפגישה הראשונה של הקאסט, סרטון  באתר יוטיוב
↑  יוני פרוים, אודיה רש: "ישראלים באים בגישה חצופה ואמיתית, בהוליווד אוהבים את זה", במדור "פנאי פלוס" באתר ynet‏, 13 בינואר 2022
↑  HOT Magazine, ההקראה הראשונה של "בעלת החלומות", באתר HOT Magazine, ‏31 במרץ 2021
↑   לי יודע? 😱 אליאנה תדהר: "חלמתי שאני יולדת"👶🏼, סרטון בערוץ "אתר הנוער פרוגי", באתר יוטיוב
אנקת גבהים (סרט, 1953)

| --- | --- |
 מבוסס על:  הרומן אנקת גבהים מאת אמילי ברונטה
 בימוי:  רודולף קרטייה
 תסריט:  נייג'ל ניל
 שחקנים ראשיים:  ריצ'רד טוד איבון מיטשל
 מדינה:  הממלכה המאוחדת
 הקרנת בכורה:  1953
 משך הקרנה:  100 דקות
 שפת הסרט:  אנגלית
 סוגה:  סרט מבוסס יצירה ספרותית 
 דף הסרט ב־IMDb
 
אנקת גבהים (באנגלית: Wuthering Heights) הוא סרט טלוויזיה בריטי משנת 1953 עיבוד לרומן הקלאסי מאת אמילי ברונטה. ריצ'רד טוד, שהיה אז בשיא הפופולריות שלו, הביע עניין לגלם את דמותו של היתקליף, ולכן ה-BBC הפיקו עבורו את הסרט.
הסרט היה פופולרי מאוד.
צוות השחקנים

ריצ'רד טוד – היתקליף
איבון מיטשל – קאתי
ויליאם דוולין – לוקווד
סידני ברומלי – ג'וזף
רנה ריי – איזבלה
ג'יין הנדרסון – נלי
רוברט בראון – הינדלי ארנשו
פיטר בריאנט – אדגר לינטון
ג'ון קיד – ד"ר קנת'
הערות שוליים

↑   Richard Todd (Obituary), The Telegraph, 4 December 2009
↑  "Bronte classic on TV". The Australian Women's Weekly. National Library of Australia. 11 ביולי 1962. p. 37 Supplement: Television. נבדק ב-18 בדצמבר 2013. {{cite news}}:  (עזרה)
אסטרואיד סיטי

| --- | --- |

 בימוי:  וס אנדרסון 
 הופק בידי:  וס אנדרסון, ג'רמי דוסון, סטיבן מ. ריילס 
 תסריט:  וס אנדרסון, רומן קופולה 
 עריכה:  בארני פילינג 
 שחקנים ראשיים:  ג'ייסון שוורצמן סקרלט ג'והנסון טום הנקס ג'פרי רייט טילדה סווינטון בריאן קראנסטון אדוארד נורטון אדריאן ברודי לייב שרייבר הופ דייוויס סטיבן פארק רופרט פרנד מאיה הוק סטיב קארל מאט דילון הונג צ'או וילם דפו מרגו רובי טוני רוולורי ג'ייק ראיין ג'ף גולדבלום
 מוזיקה:  אלכסנדר דספלה 
 צילום:  רוברט יאומן 
 מדינה:  ארצות הברית ארצות הברית
 חברת הפקה:  אמריקן אמפריקל פיקצ'רס אינדיאן פיינטבראש
 חברה מפיצה:  סרטי יוניברסל, UIP Duna, Focus Features 
 הקרנת בכורה:  23 במאי 2023 (פסטיבל קאן) 16 ביוני 2023 (ארצות הברית) 22 ביוני 2023 (ישראל)
 משך הקרנה:  105 דק' 
 שפת הסרט:  אנגלית 
 סוגה:  סרט קומדיה, סרט דרמה, סרט מדע בדיוני, סרט רומנטי, דרמה קומית 
 אתר רשמי
 דף הסרט ב־IMDb
 
אסטרואיד סיטי (באנגלית: Asteroid City) הוא סרט מדע בדיוני קומדיה-דרמה רומנטית אמריקאית משנת 2023 בבימויו והפקתו של וס אנדרסון, מתסריט מאת אנדרסון וסיפור מאת אנדרסון ורומן קופולה. הסרט כולל אנסמבל הכולל את ג'ייסון שוורצמן, סקרלט ג'והנסון, טום הנקס, ג'פרי רייט, טילדה סווינטון, בריאן קראנסטון, אדוארד נורטון, אדריאן ברודי, לייב שרייבר, הופ דייוויס, סטיב פארק, רופרט פרנד, מאיה הוק, סטיב קארל, מאט דילון, הונג צ'או, וילם דפו, מרגו רובי, טוני רוולורי, ג'ייק ריאן וג'ף גולדבלום. עלילתו עוקבת אחר אירועי השינוי המתרחשים בכנס שנתי של אסטרונומיה ב-1955.
אסטרואיד סיטי הוצג בבכורה עולמית בפסטיבל הקולנוע בקאן במאי 2023, שם הסרט התמודד על פרס דקל הזהב. הוא ויצא לאקרנים בארצות הברית באופן מוגבל ב-16 ביוני 2023, לפני שהופץ במהדורה רחבה ב-23 ביוני 2023, על ידי פוקוס פיצ'רז. הסרט זכה לביקורות מעורבות ממבקרי הקולנוע ומהצופים.
תקציר העלילה

עלילת הסרט מתרחשת במהלך שנת 1955 בעיירת המדבר האמריקנית הבדיונית אסטרואיד סיטי, הידועה במיוחד בזכות המכתש שבה ומצפה הכוכבים שבה. העלילה מתמקדת בכנס אסטרונומיה לנוער המתקיים בתחומי העיירה ואשר בו משתתפים מדענים צעירים ובני משפחותיהם.
במסגרת האירוע, אשר מאורגן על ידי הגנרל גריף גיבסון (מגולם על ידי ג'פרי רייט) וד"ר היקנלופר (מגולמת על ידי טילדה סווינטון), מגיעים אנשים מכל רחבי ארצות הברית כולל צלם המלחמה אוגי סטנבק (מגולם על ידי ג'ייסון שוורצמן), בנו וודרו (מגולם על ידי ג'ייק ריאן), השחקנית מידג' קמפבל (מגולמת על ידי סקרלט ג'והנסון), ובתה דינה (מגולמת על ידי גרייס אדוארדס). האירוע מסתבך לאחר שבמהלך הכנס מופיע בעיירה עב"ם.
צוות השחקנים

אוגי סטנבק (ג'ייסון שוורצמן) – צלם מלחמה ואביו של וודרו.
מידג' קמפבל (סקרלט ג'והנסון) – שחקנית ואימה של דינה.
סטנלי זאק (טום הנקס) – חמו של אוגי.
הגנרל גריף גיבסון (ג'פרי רייט) – מנחה פרסי הג'וניור סטארגייזר.
ד"ר היקנלופר (טילדה סווינטון) – מדענית במצפה כוכבים מקומי.
(בריאן קראנסטון) – מנחה של תוכנית טלוויזיה אנתולוגית.
קונרד ארפ (אדוארד נורטון) – מחזאי אגדי.
שוברט גרין (אדריאן ברודי)
(לייב שרייבר) – אביו של זוכה סטארגייזר ג'וניור.
(הופ דייוויס) – אמו של זוכה סטארגייזר ג'וניור.
(סטיבן פארק) – אביו של זוכה סטארגייזר ג'וניור.
מונטנה (רופרט פרנד) – זמר קאובוי המתעניין בג'ון.
ג'ון דאגלס (מאיה הוק) – מורה שמתעניינת במונטנה.
מנהל מוטל (סטיב קארל)
מכונאי (מאט דילון)
פולי גרין (הונג צ'או)
זלצבורג קייטל (וילם דפו)
(מרגו רובי) – שחקנית טלוויזיה.
(טוני רוולורי)
וודרו סטנבק (ג'ייק ריאן) –בנו של אוגי ונכדו של סטנלי, וזוכה סטארגייזר ג'וניור.
(ג'ף גולדבלום)
(סופיה ליליס)
(ג'ארוויס קוקר)
(בוב בלבן)
ביקורות

אתר "וראייטי" בחר את הסרט לאחד מהסרטים הגרועים ביותר של שנת 2023. נמתחה ביקורת על הסגנון המהונדס, הקלסטרופובי והמלאכותי של וס אנדרסון.
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרסי איגוד מבקרי הקולנוע האמריקאי | עיצוב ההפקה הטוב ביותר | אדם שטוקהאוזן וקריס מורן | מועמדות |  |
| 2024 | פרס בחירת הקהל | סרט הקומדיה של השנה | "אסטרואיד סיטי" | מועמדות |  |
| 2024 | פרס בחירת הקהל | כוכב סרט הקומדיה של השנה | סקרלט ג'והנסון | מועמדות |  |
קישורים חיצויים

אתר האינטרנט הרשמי של אסטרואיד סיטי (באנגלית)
מדיה וקבצים בנושא  בוויקישיתוף
"אסטרואיד סיטי", במסד הנתונים הקולנועיים IMDb (באנגלית)
"אסטרואיד סיטי", באתר Rotten Tomatoes (באנגלית)
"אסטרואיד סיטי", באתר Metacritic (באנגלית)
"אסטרואיד סיטי", במסד הנתונים הקולנועיים KinoPoisk (ברוסית)
קישורים חיצויים > ביקורות

אורון שמיר, "אסטרואיד סיטי": למרות הכל, הנוסחה של וס אנדרסון עדיין עובדת, באתר הארץ, 22 ביוני 2023
ארז דבורה, אתם יודעים מה תקבלו אצל ווס אנדרסון - ו"אסטרואיד סיטי" עדיין יפתיע אתכם, באתר ynet, 23 ביוני 2923
נעמה רק‏, תשכחו מהחקיינים שלו בטיקטוק: הסרט החדש של ווס אנדרסון הוא הדבר האמיתי, באתר וואלה, 24 בספטמבר 2023
אהוד גולדווסר

| --- | --- |

 לידה:  18 ביולי 1975 י' באב ה'תשל"ה נהריה, ישראל
 נהרג:  12 ביולי 2006 (בגיל 30) ט"ז בתמוז ה'תשס"ו זרעית, ישראל
 מדינה:  ישראל ישראל
 השכלה:  הטכניון – מכון טכנולוגי לישראל 
 השתייכות:  צבא הגנה לישראל צבא הגנה לישראל
 תקופת הפעילות:  1993 – 12 ביולי 2006 (כ־13 שנים)
 דרגה:    רב-סמל ראשון
 תפקידים בשירות
  לוחם חטיבת גבעתי   חייל מילואים בחטיבה 5
 פעולות ומבצעים
 אירוע זרעית
 
אהוד (אודי) גולדווסר (18 ביולי 1975, נהריה – 12 ביולי 2006) היה חייל ישראלי שנחטף ביחד עם אלדד רגב על ידי חזבאללה כחלק מאירוע חטיפת חיילי צה"ל בגבול ישראל–לבנון. באירוע נהרגו עוד 3 חיילים. בעקבות האירוע יצאה ישראל למלחמת לבנון השנייה.
ביוגרפיה

בוגר תיכון "מקיף עמל" נהריה במגמה ריאלית. את שירותו הצבאי העביר כחייל קרבי בגדוד "צבר" בחטיבת גבעתי. התחיל תואר ראשון בהנדסת הסביבה בטכניון. עסק גם בצילום, בהתחלה כתחביב ולאחר מכן כמקצוע, כאשר השתתף בפרויקטים שונים כצלם. התחתן עם קרנית ועבר להתגורר בנשר.
במהלך שירותו במילואים ב-12 ביולי 2006 (ט"ז בתמוז תשס"ו) נחטף גולדווסר באירוע זרעית ללבנון יחד עם אלדד רגב, לאחר שהסיור בו נסע הותקף על ידי חזבאללה.
בדצמבר 2006 הוצגו צילומיו של גולדווסר במסגרת תערוכת הצילום הבינלאומית "במבט חטוף", שכללה עבודות של כ-80 צלמים ונועדה להזדהות ולתמיכה בחיילים החטופים, פרי יוזמתם של משפחת גולדווסר ושל האמנים יצחק דה-לנגה ולי רימון.
בישראל פורסם סרט חלקי בו החזבאללה עצר את התמונות עם החטיפה, אך באתר יוטיוב בשנת 2021 מקורות ערביים פרסמו את הסרט המלא כולל החזרה לתוך לבנון והכנסת החטופים למכוניות מחכות, תוך טשטוש מראה החטופים בזמן החטיפה, אך מהתמונות ברור שלא נישאו באלונקה. סרטון נוסף מראה את אחד החטופים שוכב על בטנו בתוך שטח לבנון ומועמד על רגליו בידי שני מחבלי החזבאללה.
ביוגרפיה > חטיפתו

בבוקר 12 ביולי 2006 בשעה 09:05, פתח ארגון חזבאללה בהפגזת יישובי צפון ישראל בירי מרגמות וקטיושות כפעולת הסחה. באותו זמן באזור מושב זרעית סמוך למוצב ליבנה (שלא היה מאויש), בקו דיווח 105, במקום שבו כביש זרעית-שתולה נושק לגדר המערכת, עברה חוליית חזבאללה בסולם את גדר המערכת ולא התגלתה. החוליה תקפה בטילי נ"ט שני כלי רכב של צה"ל מסוג האמר שנקראו לסיור על קו הגבול. מהרכב הראשון בו נסעו רגב וגולדווסר, הצליחו שני חיילים להיחלץ כשאחד מהם פצוע קשה. אנשי החזבאללה לא גילו אותם. הרכב השני ספג פגיעת נ"ט ישירה ובו נהרגו שלושה לוחמים – אייל בנין, שני תורג'מן, וואסים סלאח נזאל. מיד לאחר מכן פרצה חוליית חזבאללה נוספת את גדר המערכת, חדרה לשטח ישראל וחטפה שני חיילי מילואים מחטיבה 5 של צה"ל, את רגב ואת רס"ל אהוד גולדווסר שככל הנראה מצאו את מותם כבר בפיגוע או נפצעו קשה בו ומתו מפציעהם זמן קצר לאחר מכן. החוליה נסוגה עם החיילים לשטח לבנון, שם עמד רכב סמוך לגדר שהעביר אותן במהירות למקום מסתור בכפר עייתא א-שעב. חוליה נוספת חמושה ברובים ובמקלעים גיבתה את החוטפים. העיתון הלבנוני "אל-אחבאר" תיאר את ההכנות הרבות ופירוט של החטיפה.
האירוע התרחש בוואדי נמוך ולא נראה על ידי תצפית מעמדות צה"ל, ולכן לקח שלושת רבעי שעה לגלות את דבר החטיפה ולהכריז על נוהל חניבעל בתגובה טנק צה"לי מגדוד 82 ונגמחון נשלחו לאחר כשעה ללבנון בעקבות החטופים במטרה לאתרם. הטנק עלה על מטען גחון שנאמד בחצי טון של חומר נפץ וארבעת אנשי צוותו נהרגו. בהמשך נהרג חייל נוסף מגדוד 50 מירי מרגמה.
ביוגרפיה > עסקת השבויים וקבורתו בישראל

ב-29 ביוני 2008 אישרה ממשלת ישראל ברוב של 22 מול 3 עסקת חילופי שבויים. העסקה, שהושגה בעזרת מאמציו של עופר דקל.
על פי ההסכם, שוחררו הרוצח סמיר קונטאר, 4 אסירים נוספים וכ-199 גופות של מחבלי חזבאללה שנקברו ארעית בישראל. בתמורה תקבל ישראל מחזבאללה את שני החיילים החטופים (רגב ואהוד גולדווסר), ועד לרגע ביצוע ההסכם עצמו, לא תקבל ישראל מידע מפורש האם הם חיים או מתים. השלב השלישי והאחרון של ההסכם כלל שחרור של כ-5 אסירים פלסטינים. זהותם של אסירים נקבעה על ידי מדינת ישראל.
ב-17 ביולי 2008, יום לאחר ביצוע העסקה, הובאו לקבורה החיילים אהוד גולדווסר ואלדד רגב, בעוד בלבנון התקיימו חגיגות ראווה והוכרז על יום חג. בהלוויותיהם השתתפו רבבות אנשים. אהוד גולדווסר נקבר בבית הקברות הצבאי בנהריה ואלדד רגב נקבר בבית הקברות הצבאי בחיפה. לאחר השבת ארונותיהם הועלו השניים בדרגה. ב-6 באוגוסט שוחררו מספר אסירים נוספים.
ראו גם

חטיפת חיילי צה"ל בגבול לבנון (2006)
הערות שוליים

↑  פעולת "הבטחה נאמנה" תחנת הטלוויזיה אל-מנאר של החזבאללה (בערבית, יוטיוב)
↑  בדקה 1:55 שפורסם בשנת 2009 (בערבית, אתר יוטיוב)
↑  קורות החיים של אייל בנין, באתר "יזכור" של משרד הביטחון
↑  קורות החיים של שני תורג'מן, באתר "יזכור" של משרד הביטחון
↑  קורות החיים של וסים נזאל, באתר "יזכור" של משרד הביטחון
↑  חיים איסרוביץ, חיזבאללה חושף: כך חטפנו את רגב וגולדווסר, באתר nrg‏, 12 ביולי 2007
↑  ג'קי חורי, איזנקוט: תוכנן מבצע קצר, דברים השתבשו, באתר הארץ, 26 באפריל 2007.
↑  האיל הקורא
↑  הממשלה אישרה את עסקת השבויים, באתר וואלה, 29 ביוני 2008
↑  ynet, סוף העסקה עם חיזבאללה: 5 פלסטינים ישוחררו, באתר ynet, 2 באוגוסט 2008
↑  גלי צה"ל, ‏אודי גולדווסר ואלדד רגב יובאו היום למנוחות, באתר גלובס, 17 ביולי 2008
↑  רגב וגולדווסר יובאו היום למנוחות, באתר וואלה, 16 ביולי 2008
| --- | --- |
בקרת זהויות :  NLI: 987007406775105171  ISNI: 0000 0000 5989 8792  LCCN: n2009027263  VIAF: 88380550   WorldCat (עם VIAF): 88380550 
הנחת הארונות על ידי אנשי חזבאללה בגבול ישראל-לבנון, 16 ביולי 2008
מתיאס שליידן

Matthias Jacob Schleiden
מתיאס יעקב שליידן (בגרמנית: Matthias Jacob Schleiden;‏ 5 באפריל 1804 – 23 ביוני 1881) היה בוטנאי גרמני ואחד ממייסדי תאוריית התא, יחד עם תאודור שוואן ורודולף וירכו.
חייו

שליידן נולד בהמבורג ולמד בהיידלברג. החל לעסוק בתחום המשפט בהמבורג, אך במהרה עבר לבוטניקה. העדיף ללמוד על מבנה הצמח דרך המיקרוסקופ.
בשנת 1839 למד על רקמות צמחים וטען כי כל צמח הוא אורגניזם שנובע מתאים בודדים ועצמאים; בכך הצהיר לראשונה על רעיונות תאוריית התא. כפרופסור באוניברסיטת יינה תרם לידע על הצמחים, בין השאר בנושא החלקים השונים באורגניזם הצמחי שמורכב מתאים. שליידן ושוואן הפכו לראשונים לפענח את מה שהיה באותה התקופה אמונה בלתי פורמלית, כעיקרון ביולוגיה שווה בחשיבותו לתורה האטומית של הכימיה. הוא גם זיהה את חשיבות גרעין התא (שהתגלה בשנת 1831 על ידי רוברט בראון), שתפקידו בין היתר קשור בחלוקת התא.
שליידן היה הביולוג הגרמני הראשון שקיבל את התאוריה של צ'ארלס דרווין על תורת האבולוציה. בשנת 1863 הפך לפרופסור לבוטניקה באוניברסיטת דורפאט. הוא טען כי כל חלקי הצמח עשויים מתאים והאורגניזם הצמחי מתחיל מתא אחד.
שליידן נפטר בפרנקפורט ב-1881.
The Basement Tapes

Big Pink
The Basement Tapes (הקלטות המרתף) הוא תקליט של בוב דילן, שראה אור ב-26 ביוני 1975 בחברת קולומביה רקורדס. התקליט כולל הקלטות שנערכו בין החודשים מרץ - יוני 1967 על ידי דילן ולהקת הבנד במרתף ביתם המשותף של חברי הלהקה, Big Pink בוודסטוק, ניו יורק, ארצות הברית. הקלטות אלה נערכו כתיעוד מפגש יצירתי ללא כל כוונה ליצור ולהקליט חומרים לתקליט חדש. בשנת 2014 ראה אור מארז של שישה תקליטורים בשם  The Bootleg Series Vol. 11: The Basement Tapes Complete, הכולל את 138 ההקלטות המלאות שנערכו. הרולינג סטון דירג את התקליט במקום ה-292 ברשימת 500 התקליטים הטובים ביותר בכל הזמנים.
ההקלטות במרתף

בסוף שנת 1965 חיפש בוב דילן הרכב ליווי לסיבוב ההופעות העולמי שלו, לאחר שההרכב שהקליט איתו את 'Highway 61 Revisited סירב לצאת איתו לסיבוב ההופעות שיקדם את הוצאת התקליט. דילן ביקש שההרכב יהיה אמון על רוקנרול חשמלי. דילן קיבל מהגיטריסט מייק בלומפילד המלצה על "להקת הברים הטובה ביותר בצפון אמריקה", שמנתה את לבון הלם, רובי רוברטסון, ריק דאנקו, ריצ'רד מנואל וגארת' הדסון. לאחר ששמע אותם בהופעה הציע להם דילן להצטרף אליו לסבב ההופעות. החל מספטמבר 1965 החלו חברי הלהקה ללוות את דילן בסיבוב ההופעות העולמי שלו, הסיבוב זכה לתגובות עוינות מצד חלק מהצופים בעיקר סביב המעבר של דילן מהופעות אקוסטיות של מוזיקת פולק להופעות חשמליות של רוק אנד רול. ב-29 ביולי 1966, אירעה לדילן תאונת אופנוע וסיבוב ההופעות הופסק.
באותה תקופה שכרו חברי הלהקה דנקו, מנואל והדסון בית פרטי שנקרא Big Pink ליד מגוריו של דילן בוודסטוק. בין החודשים מרץ - יוני 1967 נהגו דילן וחברי הלהקה להיפגש במרתף ביתם המשותף. הדסון התקין במרתף הבית ציוד הקלטה ובמהלך חודשים אלה קליטו דילן וחברי הלהקה את המפגשים בניהם, כאשר הכוונה הייתה לתעד את המפגשים אך ללא כל כוונה ליצור ולהקליט חומרים לתקליט חדש. החומרים שנוגנו כללו בעיקר שירי עם ישנים, שירי בלוז, גוספל, קאנטרי ופולק וגם מספר קטעים חדשים שכתב דילן בבעיקר עם רוברטסון, שהכיר לו למשל את הגוספל. החומרים אשר הוקלטו באותה התקופה לא פורסמו באופן רשמי עד שנת 1975. מתוך סשן ההקלטות במרתף נלקחו הקטעים "Tears of Rage", "This Wheel's On Fire", "I Shall Be Released" לאלבום הבכורה של הבנד, Music from Big Pink.
באוקטובר 1967 יצא דילן לנאשוויל על מנת להקליט את תקליטו John Wesley Harding וההקלטות נפסקו.
על אף שהיה מדובר בפעילות פרטית, הידיעות על דילן העובד על חומר חדש נפוצו בקרב גורמים בתעשיית המוזיקה. אמרגנו של דילן, אלברט גרוסמן הפיק דמו שכלל 14 שירים תחת המותג Dwarf Music על מנת להעביר חלק מהחומרים החדשים שנוצרו במרתף לאמנים אחרים שלו. פיטר, פול ומרי, למשל, קיבלו את השיר Too Much of Nothing; הרכב הקאנטרי הקנדי Ian & Sylvia קיבל את Tears of Rage, Quinn the Eskimo ו-This Wheel's on Fire. ב-1969 הקליטה להקת מנפרד מן את The Mighty Quinn (והגיעה עמו למקום ה-5 במצעד הסינגלים הבריטי) ו-Brian Auger and the Trinity הקליטו את This Wheel's on Fire (אף הוא הגיע למקום ה-5 במצעד הסינגלים הבריטי). להקת הבירדס הקליטה באותה שנה את You Ain't Goin' Nowhere ואת Nothing Was Delivered עבור תקליטה Sweetheart of the Rodeo.
גם עיתונות המוזיקה של התקופה קיבלה דוגמאות מן ההקלטות. ביוני 1968 כתב מבקר הרולינג סטון ג'אן וונר (Jann Wenner) ש"הקלטות המרתף של דילן חייבות לראות אור". שנה לאחר מכן, ביולי 1969, הופיע בלוס אנג'לס בוטלג ראשון (הפצה בלתי-חוקית) מתוך ההקלטות, תחת הכותרת Great White Wonder והושמע בתחנות רדיו בקליפורניה.
התקליט The Basement Tapes

בינואר 1975 נתן דילן במפתיע אישור לחברת התקליטים שלו, קולומביה רקורדס, להוצאת חומרים מן ההקלטות באופן רשמי. הטכנאי רוב פאראבוני (Rob Fraboni) ביצע מיקס ומאסטרינג להקלטות, שנערכו בציוד לא מקצועי. ניקה רעשים ושיפר את איכות הסטריאו. בבחירת השירים שיראו אור בתקליט היו מעורבים דילן, אמרגנו גרוסמן וחברי הבנד (בעיקר רובי רוברטסון וגארת' הדסון) באולפני הבנד במאליבו, קליפורניה.
התקליט הגיע עם צאתו למקום השביעי במצעד האלבומים האמריקאי ולמקום השמיני במצעד האלבומים הבריטי. הניו יורק טיימס קרא לו "אחד האלבומים הגדולים בהיסטוריה של המוזיקה הפופולרית האמריקאית". ומבקר הרולינג סטון פול נלסון כתב שזהו אוסף השירים "הקשה ביותר, הקשוח ביותר, המתוק ביותר, העצוב ביותר, המצחיק ביותר והחכם ביותר המוכר לי" (the hardest, toughest, sweetest, saddest, funniest, wisest songs I know).‏ מבקר המוזיקה רוברט צ'ריסטגו (Robert Christgau) טען ש"אין לנו להתבייש שהתקליט הטוב ביותר לשנת 1975 נוצר ב-1967. זה הוא התקליט גם הטוב ביותר שנוצר ב-1967".